
	PREDMET:
	Prijedlog odluke o isplati jednokratnog novčanog primanja braniteljsko-stradalničkoj populaciji iz Domovinskog rata u sustavu skrbi radi ublažavanja posljedica rasta troškova života

Prijedlog


Na temelju članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18.,  80/22. i 78/24.), Vlada Republike Hrvatske je na sjednici održanoj ____________ donijela


O D L U K U

o isplati jednokratnog novčanog primanja braniteljsko-stradalničkoj populaciji iz Domovinskog rata u sustavu skrbi radi ublažavanja posljedica rasta troškova života

I.

Ovom Odlukom uređuje se isplata jednokratnog novčanog primanja braniteljsko-stradalničkoj populaciji, korisnicima prava u sustavu skrbi o hrvatskim braniteljima iz Domovinskog rata i sustavu socijalne skrbi, radi ublažavanja posljedica rasta troškova života, u iznosima i pod uvjetima koji se uređuju ovom Odlukom.

II.

[bookmark: _Hlk160608906]Jednokratno novčano primanje iz točke I. ove Odluke isplatit će se:

· [bookmark: _Hlk160547282][bookmark: _Hlk224897954]korisniku kojemu je za mjesec koji prethodi mjesecu isplate jednokratnog novčanog primanja priznato pravo na naknadu za nezaposlenog hrvatskog branitelja iz Domovinskog rata i članove njihovih obitelji prema propisu kojim se uređuju prava hrvatskih branitelja iz Domovinskog rata i članova njihovih obitelji
· korisniku kojemu je za mjesec koji prethodi mjesecu isplate jednokratnog novčanog primanja priznato pravo na novčanu naknadu za civilne stradalnike prema propisu kojim se uređuju prava civilnih stradalnika iz Domovinskog rata
· [bookmark: _Hlk160609492][bookmark: _GoBack]korisniku, hrvatskom branitelju, kojemu je za mjesec koji prethodi mjesecu isplate jednokratnog novčanog primanja priznato pravo na zajamčenu minimalnu naknadu u sustavu socijalne skrbi, i
· hrvatskim braniteljima iz Domovinskog rata koji se na zadnji dan mjeseca koji prethodi mjesecu isplate jednokratnog novčanog primanja vode u Evidenciji nezaposlenih, koju vodi Hrvatski zavod za zapošljavanje, a nisu korisnici zajamčene minimalne naknade ni naknade za nezaposlene hrvatske branitelje iz Domovinskog rata i članove njihovih obitelji.

III.

Jednokratno novčano primanje iz točke II. ove Odluke određuje se u iznosu od 70,00 eura.

IV.

Jednokratno novčano primanje iz točke III. ove Odluke isplatit će se putem Ministarstva hrvatskih branitelja. 

V.

Jednokratno novčano primanje utvrđeno ovom Odlukom ne smatra se dohotkom sukladno članku 8. stavku 2. točki 1. Zakona o porezu na dohodak („Narodne novine“, br. 115/16., 106/18., 121/19., 32/20., 138/20., 151/22., 114/23. i 152/24.) te nije prihod u smislu članka 14.c Zakona o dobrovoljnom zdravstvenom osiguranju („Narodne novine“, br. 85/06., 150/08., 71/10., 53/20., 120/21. i 23/23.).

Jednokratno novčano primanje utvrđeno ovom Odlukom ne može biti predmet ovrhe.

VI.

Sredstva za provedbu ove Odluke osiguravaju se u Državnom proračunu Republike Hrvatske za 2026. godinu i projekcijama za 2027. i 2028. godinu na razdjelu 041 - Ministarstvo hrvatskih branitelja.

VII.

Za provedbu ove Odluke zadužuje se Ministarstvo hrvatskih branitelja.


VIII.

Ova Odluka stupa na snagu prvoga dana od dana objave u „Narodnim novinama.“


KLASA: 
URBROJ: 

Zagreb, 



PREDSJEDNIK


mr. sc. Andrej Plenković


O B R A Z L O Ž E N J E

Kako bi se ublažile posljedice rasta troškova života, ovom Odlukom predlaže se isplata jednokratnog novčanog primanja korisnicima u sustavu skrbi za hrvatske branitelje iz Domovinskog rata i sustavu socijalne skrbi i to korisnicima novčane naknade za nezaposlene hrvatske branitelje iz Domovinskog rata i članove njihovih obitelji, korisnicima novčane naknade za civilne stradalnike iz Domovinskog rata, hrvatskim braniteljima korisnicima zajamčene minimalne naknade i hrvatskim braniteljima iz Domovinskog rata koji se vode u Evidenciji nezaposlenih.

[bookmark: _Hlk127343339]Isplata jednokratnog novčanog primanja korisnicima isplatit će se korisniku prava na naknadu za nezaposlene hrvatske branitelje iz Domovinskog rata i članove njihovih obitelji, korisniku novčane naknade za civilne stradalnike iz Domovinskog rata, hrvatskom branitelju iz Domovinskog rata korisniku zajamčene minimalne naknade kojemu je za mjesec koji prethodi mjesecu isplate jednokratnog novčanog primanja priznato jedno od prethodno navedenih prava te hrvatskom branitelju iz Domovinskog rata koji se na zadnji dan mjeseca koji prethodi mjesecu isplate jednokratnog novčanog primanja vodi u Evidenciji nezaposlenih, a nije korisnik zajamčene minimalne naknade niti naknade za nezaposlenog hrvatskog branitelja iz Domovinskog rata i članove njihove obitelji.

Isplata jednokratnog novčanog primanja u iznosu od 70,00 eura izvršit će se putem Ministarstva hrvatskih branitelja.

[bookmark: _Hlk67475945][bookmark: _Hlk67475917]Jednokratno novčano primanje izuzeto je od ovrhe, a sukladno članku 8. stavku 2. točki 1. Zakona o porezu na dohodak, ne smatra se dohotkom te ne podliježe oporezivanju. Isto tako, neće se niti uračunavati u prihodovni cenzus za oslobođenje od plaćanja premije dopunskog zdravstvenog osiguranja. 

Financijska sredstva za provedbu ove Odluke osiguravaju se u državnom proračunu Republike Hrvatske, unutar Razdjela 041 Ministarstvo hrvatskih branitelja, kao tijela koje je zaduženo za provedbu iste. 

